CELEX: 32012R0714
Language: fi
Date: 2012-07-30 00:00:00
Title: Komission täytäntöönpanoasetus (EU) N:o 714/2012, annettu 30 päivänä heinäkuuta 2012 , tiettyjen tavaroiden luokittelusta yhdistettyyn nimikkeistöön

7.8.2012   
            
            
               FI
            
            
               Euroopan unionin virallinen lehti
            
            
               L 210/1
            
         KOMISSION TÄYTÄNTÖÖNPANOASETUS (EU) N:o 714/2012,
   annettu 30 päivänä heinäkuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä heinäkuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Tuote, joka koostuu silikonista valmistetusta joustavasta näppäimistökalvosta, jossa on 19 sisäänrakennettua näppäinpaikkaa ja jonka mitat ovat noin 65 × 40 × 1 mm.
                              Tuotteeseen on painettu näppäimiä, jotka esittävät aakkosnumeerista näppäimistöä, puhelupainikkeita ja muita matkapuhelimille tyypillisiä painikkeita.
                              Kunkin näppäinpaikan alapuolella on hiilellä kyllästetystä silikonista valmistettu sähköinen kosketinelementti.
                              Tuotteella on erityinen ulkomuoto ja muotoilu, ja se on tarkoitettu asennettavaksi tietynmalliseen matkapuhelimeen.
                           
                        
               
                  8517 70 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b alakohdan sekä CN-koodien 8517, 8517 70 ja 8517 70 90 nimiketekstien mukaisesti.
                  Luokittelu nimikkeeseen 8536 kytkimeksi ei tule kyseeseen, sillä tuote muodostaa vain osan (kytkentäpisteiden toinen puoli) kytkentälaitteesta (ks. myös yhdistetyn nimikkeistön selitykset, nimike 8536, 8 kohta).
                  Tuote on olennainen osa matkapuhelimen toimintaa, eikä sitä voida käyttää erillään muihin tarkoituksiin. Lisäksi se on erityisesti mukautettu käytettäväksi tietynmallisessa matkapuhelimessa. Varsinkin sen muoto ja toimintatapa estävät muun käytön (ks. myös Euroopan unionin tuomioistuimen asiassa C-183/06 antama tuomio). Sen vuoksi sitä ei voida luokitella nimikkeeseen 8538 osaksi, joka soveltuu käytettäväksi yksinomaan tai pääasiallisesti kytkentälaitteessa.
                  Sen vuoksi tuote on luokiteltava CN-koodiin 8517 70 90 matkapuhelimen osaksi.
               
            
                  
                              2.
                           
                           
                              Tuote (”keyboard flex assembly”), jonka päärungon mitat ovat noin 56 × 42 × 1 mm ja jossa on kaksi kytkentälaitteen muodostavaa kalvoa:
                              
                                          —
                                       
                                       
                                          ylempi polyimidikalvo, jonka alapinnalla on 24 kuparista kytkentäpistettä,
                                       
                                    
                                          —
                                       
                                       
                                          alempi polyimidikalvo, jonka yläpinnalla on 24 kuparisella kytkentäpisteellä varustettu painettu piiri.
                                       
                                    Yläkalvon päällä on läpinäkyvä muovinen suojalevy, johon on painettu matkapuhelimen näppäimistöä esittävä kuva, ja alakalvon alla on suojapaperi.
                              Tuotteen päärunkoon on liitetty seuraavat osat:
                              
                                          —
                                       
                                       
                                          kaksi liittimillä varustettua litteää sähköjohdinta,
                                       
                                    
                                          —
                                       
                                       
                                          kaksi elektronista rakenneyhdistelmää, joissa on aktiivisia ja passiivisia komponentteja, valoanturi ja näppäimistön valaistusjärjestelmää säätelevä Hall-kytkin.
                                       
                                    Tuotteella on erityinen ulkomuoto ja muotoilu, ja se on tarkoitettu asennettavaksi tietynmalliseen matkapuhelimeen.
                           
                        
               
                  8517 70 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b alakohdan sekä CN-koodien 8517, 8517 70 ja 8517 70 90 nimiketekstien mukaisesti.
                  Sen lisäksi, että tuotteessa on kaksi kalvoa, joissa on toisiaan vastaavat kytkentäpisteet sähkövirtapiirien kytkemiseksi, siinä on sisäänrakennetut elektroniset rakenneyhdistelmät, joilla säädellään näppäimistön valaistusjärjestelmää. Luokittelu nimikkeeseen 8536 sähkövirtapiirien kytkentälaitteeksi ei sen vuoksi tule kyseeseen.
                  Tuote on olennainen osa matkapuhelimen toimintaa, eikä sitä voida käyttää erillään muihin tarkoituksiin. Lisäksi se on erityisesti mukautettu käytettäväksi tietynmallisessa matkapuhelimessa. Varsinkin sen muoto ja toimintatapa estävät sen muun käytön (ks. myös Euroopan unionin tuomioistuimen asiassa C-183/06 antama tuomio).
                  Sen vuoksi tuote on luokiteltava CN-koodiin 8517 70 90 matkapuhelimen osaksi.